เมืองไทยประกันชีวิตชี้ รุกเบี้ยพีเอส่งท้ายปี’57
เมืองไทยประกันชีวิต กระตุ้นเบี้ยพีเอรับเทศกาลส่งท้ายปี
29 ต.ค. 2565

เมืองไทยประกันชีวิต กระตุ้นเบี้ยพีเอรับเทศกาลส่งท้ายปี
นายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต เปิดเผยว่า ในช่วงเทศกาลปีใหม่นี้ บริษัทจะกระตุ้นตลาดด้วยกรมธรรม์ “ประกันภัยอุบัติเหตุส่วนบุคคล (แบบครอบครัว) P.A. Family” ซึ่งจะให้ทั้งความคุ้มครองชีวิตและผลประโยชน์ค่ารักษาพยาบาลจากอุบัติเหตุ 
“นอกจากประกันอุบัติเหตุที่สามารถหาซื้อได้ง่าย ให้ความคุ้มครองคุ้มค่า ราคาเบี้ยไม่แพง เหมาะสำหรับการเดินทางช่วงเทศกาลปีใหม่แล้ว กรณีผู้ที่มีประกันชีวิตอยู่แล้ว ก็ควรตรวจสอบสถานะความคุ้มครอง และวันครบกำหนดชำระเบี้ยประกันภัย เพื่อให้แน่ใจว่ากรมธรรม์ยังคงมีผลบังคับอยู่ เพราะอุบัติเหตุเป็นเรื่องไม่คาดฝัน” นายสาระ กล่าว
ทั้งนี้ แบบประกันอุบัติเหตุดังกล่าวมีจุดเด่นด้านความคุ้มครองที่สามารถเลือกให้ครอบคลุมสมาชิกในครอบครัวได้ถึง 7 คนในกรมธรรม์เดียว เมื่อสมาชิกคนใดคนหนึ่งในครอบครัวเป็นผู้ถือกรมธรรม์หลักแล้ว สมาชิกที่เหลือก็สามารถซื้อเพิ่มได้ทันทีพร้อมกับได้รับส่วนลดค่าเบี้ยประกัน 10% ต่อคน ทั้งยังสามารถปรับเปลี่ยนแผนความคุ้มครองได้อย่างอิสระตามความต้องการของแต่ละคน ซึ่งมีให้เลือกถึง 7 แผนความคุ้มครอง แต่ต้องไม่เกินแผนความคุ้มครองของผู้ถือกรมธรรม์หลัก